Publication: Magyar Közlöny
Issue: MK-1999-44 (Year: 1999, Number: 44)
Era: 1990-2004
Section: Határidő: a 2008/1999. (II. 5.) Korm. határozat
Paragraph Index: 442

c) Vizsgálni kell a területi államigazgatás regionális alapokra helyezésének lehetőségét. Ennek során elsősorban arra kell törekedni, hogy — a településközpont mint a körzetközpont települési önkormányzat jegyzője, elsőfokú hatóság után a másodfokú hatóság a megyei szintet meghaladó regionálisan szervezett államigazgatási szerv legyen; — a települési szinten elsőfokú hatósággal nem rendelkező szervek esetében meg kell kísérelni a megyei hivatalok elsőfokú hatósági jogkörét az ügyfelekhez közelebbi szintre — körzetközpont települési önkormányzat jegyzőjére — vinni, a másodfokú szerveket pedig a regionális szinten kell kialakítani a korábbi megyei szervek bázisán; — a jelenleg is regionális szinten működő (vagy a megyei kereteket átlépő illetékességű) szervek esetében meg kell kísérelni a hét tervezési-statisztikai régió kereteinek megfelelő illetékességű területi harmonizációt; — a megyei (fővárosi) közigazgatási hivatalok közül a hét tervezési-statisztikai régió munkaszervezetének székhelye szerinti hivatal vezetőjének kiemelt feladata legyen a régióban működő dekoncentrált szervek tevékenységének koordinációja és a külön jogszabályban meghatározottak szerinti ellenőrzése. Felelős: érintett miniszterek központi közigazgatási szervek vezetői a koordinációért: Miniszterelnöki Hivatalt vezető miniszter Határidő: folyamatos 1999/44. szám

Source: https://magyarkozlony.hu/hivatalos-lapok/c685be0c36d668f59d1d490bd75f1474ec56ab0e/dokumentumok/8592da78f92fc9123fe77aae728b3f3463028726/letoltes